Nýtt grunnnámskeið í yin jóga 6 skipti , 90 mín í senn . Námskeiðið er kennt á mánudögum og miðvikudögum klukkan 20.00 - 21.30 . Næsta námskeið hefst mánudaginn 13. janúar 2020 . Yin jóga hentar vel flestum , byrjendum jafnt sem langtíma jógaiðkendum , liðugum jafnt sem stirðum , stórum jafnt sem smáum , öllum kynjum , öllum aldri , öllum . Á þessu námskeiði verður farið yfir alla helstu grunnþætti yin jóga , líkamsstöður , nálgun á stöður og beitingu hugans . Farið verður yfir yin hugleiðslutækni og helstu hindranir sem geta mætt iðkendum þar . Eftir námskeiðið ættu nemendurnir að geta farið í yin jóga hvar sem er í heiminum með þá þekkingu sem þarf til að mæta líkama sínum og huga af mýkt og umburðarlyndi . Skrá mig Hvað er Yin jóga ? Yin jóga er iðkun þar sem stöðum er haldið í tiltölulega lengri tíma en í “ hefðbundnu ” jóga , þessi kyrrstaða , sé hún iðkuð mjúklega og af varkárni , gerir líkamanum kleift að losa um uppsafnaða spennu og stirðleika í lið - og bandvefjum líkamans . Um helmingur af öllum okkar stirðleika liggur í vefjum líkamans sem umlykja t.d. alla vöðva , liði og bein svo það að geta liðkað til þessa vefi getur bæði valdið spennulosun í líkamanum og vellíðan iðkandans bæði andlega og líkamlega . Þar sem yin jóga er mikið til kyrrstaða í lengri tíma , sitjandi , liggjandi og á fjórum fótum , fær iðkandinn að mæta eigin huga í ró , iðkunin er því kjörið tækifæri til þess að kynnast sínum eigin hugsunum , tilfinningum , hugmyndum og innri líðan í öruggu umhverfi . Kennari Námskeiðið er kennt af Elínu Ásbjarnardóttur sem hefur bætt við sig sérþekkingu í yin jógakennslu hjá Summer School of Yin Yoga í Bandaríkjunum . Þar bætti hún við sig bæði þekkingu í líkamsbeitingu í yin iðkun og beitingu hugans í yin jóga . Tímabil : 13. janúar – 29. janúar ( 3. vikur ) Verð : 15.900 kr-Kennari : Elín Ásbjarnardóttir StrandbergHvenær : Mánudögum og miðvikudögum klukkan 20.00 - 21.30 Innifalið er aðgangur í alla opna tíma í stundatöflu .